Jesus Walks

Jesus Walks (בעברית: ישו הולך) הוא סינגל שהוקלט על ידי הראפר האמריקאי קניה וסט, מתוך אלבום הבכורה שלו, The College Dropout. השיר יצא לאור ב-25 במאי 2004, על ידי חברות התקליטים רוק-א-פלה רקורדס ודאף ג'אם, כסינגל הרביעי מתוך האלבום. השיר הוא שיר היפ הופ וגוספל המלווה במקצב מיד-טמפו, שנכתב על ידי וסט עצמו, בשיתוף עם אמן ההיפ הופ האמריקאי ריימפסט (אנ'), המלחין האמריקאי כרטיס לונדי והכנרת הישראלית מירי בן ארי, והופק על ידי וסט. השיר הוא מעין תיאור רוחני, שבו וסט דן כיצד ישו "הולך" עם כל אנשים מכל הסוגים, חוטא וצדיק כאחד. כחלק מתיאור זה, הבית הרעיוני הראשון של השיר מסופר דרך עיניו של סוחר סמים המהרהר ביחסיו עם אלוהים. על פי הדיווחים, וסט היה זקוק ליותר מחצי שנה כדי לקבל השראה לכתיבת הבית השני של השיר. כמו כן, וסט משתמש בשיר כדי להביע את השקפותיו הביקורתיות על האופן בו נראה שהתקשורת נרתעת משירים העוסקים בענייני אמונה, בעודה מעודדת שירים הדנים באלימות, בסקס ובסמים לא חוקיים. השיר זכה לשבחים רבים מצד מבקרי המוזיקה על התחבקותה הגלויה של אמונה אל מול תעשיית המוזיקה החילונית בשיר, בעוד רבים הביעו את תדהמתם ששיר דתי כה גלוי התחבק על ידי הרדיו. בסקירה של האלבום The College Dropout, תיאר מגזין וילג' ווייס את השיר כ"יצירת מופת". מסקר המוזיקה של מגזין Stylus, ג'וש לאב, ציין את השיר כ"שיר הטוב ביותר באלבום כולו", ושיבח את שילוב מאפייני הגוספל בשיר. גם עיתון לוס אנג'לס טיימס ציינו את השיר לחיוב, כ"נקודת השיא של האלבום", ושיבחו את מקצב בתופים באלבום, המשמש, לדברם, כ"גיבוי מושלם להגותו של וסט על הטעויות שלו, כמו גם הנטייה של ההיפ הופ להתמקד בנושאים שליליים". גם מגזין PopMatters ציין את השיר בחיוב, באומרו כי השיר הוא ה"סינגל הטוב ביותר בשנה". השיר הופיע לראשונה במצעד שירי ה-R&B\היפ הופ במקום ה-74. לאחר שישה חודשים הגיע לשיאו במקום השני, ושהה במצעד למשך כשבועיים. כמו גם, הופיע השיר לראשונה במקום ה-25 במצעד שירי הראפ, ובשיאו הגיע למקום השלישי. במצעד הבילבורד הוט 100, הגיע השיר בשיאו למקום ה-11. על אף הצלחתו המתונה במצעדים, השיר היה לאחד הלהיטים הגדולים של וסט, ובשנת 2005 זכה בפרס גראמי לשיר הראפ הטוב ביותר. לשיר נוצרו סך של כשלושה וידאו קליפים נפרדים, בעוד שניים מתוכם מומנו על ידי וסט עצמו. שלושתם הוקרנו בבכורה ב-21 ביוני 2004 בפסטיבל הסרטים טרייבקה, שם הסביר וסט כי השיר "מעורר כל כך הרבה רגש. ארבע דקות של דימויים מגבילות את הרעיונות שאתה אמור לתת לשירים, אז הייתי צריך ליצור שלושה וידאו קליפים". הווידאו קליפים זכו במספר פרסים ומועמדויות: שתי מועמדויות בטקס פרסי הווידאו קליפים של MTV לווידאו קליפ השנה והווידאו קליפ הטוב ביותר של אמן זכר, בעוד הצליח לזכות בפרס השני. בטקס פרסי ה-BET, זכה השיר בפרס וידאו קליפ השנה. מידע על האלבום Jesus Walks באתר MusicBrainz קניה וסט, ריימפסט, כרטיס לונדי, מירי בן-ארי Kanye West - Jesus Walks, Discogs (באנגלית) Calloway, Sway; Reid, Shaheem, Kanye West: Kanplicated, MTV, ‏2004-02-20 Hua Hsu, The Benz or the Backpack?, Village Voice, ‏2005-08-04 Kanye West - The College Dropout - Review - Stylus Magazine, web.archive.org, ‏2006-09-15 Facebook, Twitter, Show more sharing options, Facebook, Twitter, You'll know his name, Los Angeles Times, ‏2004-02-12 (באנגלית) Music Reviews, Features, Essays, News, Columns, Blogs, MP3s and Videos | PopMatters, web.archive.org, ‏2016-01-13 Hot R&B/Hip-Hop Songs – Jesus Walks, web.archive.org, ‏2012-11-09 Kanye West, Billboard בראש המועמדים לגראמי - קניה ווסט, באתר וואלה, 7 בדצמבר 2004 עמוס הראל, לקראת ההופעה: חמישה שירים של קניה וסט שצריך להכיר, באתר הארץ, 28 בספטמבר 2015 Ogunnaike, Lola (2004-06-23). "A Trinity of Videos for One Religious Rap". The New York Times (באנגלית אמריקאית). ISSN 0362-4331. נבדק ב-2020-08-11. Shaheem Reid, Kanye West's Videos: 'Jesus Walks' ... And Walks ... And Walks, MTV News (באנגלית) Rock On The Net: 2005 MTV Video Music Awards, web.archive.org, ‏2017-08-11 BET Awards Winners & Nominees, web.archive.org, ‏2018-01-24 Gold & Platinum, RIAA (באנגלית) Brit Certified - bpi, British Phonographic Industry